ทิสโก้ปลี้มกระแสตอบรับ “กองละติน อเมริกา” ดีเกินคาด
บลจ.ทิสโก้สุดปลื้มกระแสตอบรับ&#8220;กองทุนเปิด ทิสโก้ ละติน อเมริกา&#8221; ดีเกินคาดมั่นใจเศรษฐกิจละติน อเมริกาเติบโตแข็งแกร่งเตรียมเปิดขายไอพีโอ 2 เม.ย. นี้
31 มี.ค. 2553

บลจ.ทิสโก้สุดปลื้มกระแสตอบรับ“กองทุนเปิด ทิสโก้ ละติน อเมริกา” ดีเกินคาดมั่นใจเศรษฐกิจละติน อเมริกาเติบโตแข็งแกร่งเตรียมเปิดขายไอพีโอ 2 เม.ย. นี้
นายธีรนาถ  รุจิเมธาภาส กรรมการผู้จัดการ  บริษัทหลักทรัพย์จัดการกองทุน ทิสโก้ จำกัด เปิดเผยว่า   จากที่ บลจ.ทิสโก้ได้เปิดขายครั้งแรก (ไอพีโอ) กองทุนเปิด ทิสโก้ ละติน อเมริกา  (TISCO Latin America Fund : TISCOLAF ) ตั้งแต่วันที่ 24 มีนาคมที่ผ่านมานั้น  กระแสตอบรับค่อนข้างดีมาก  ทั้งจากจำนวนรายของผู้ที่เข้ามาซื้อกองทุนที่มีสูงกว่าที่คาดการณ์ไว้  รวมถึงจำนวนผู้ที่สนใจสอบถามเข้ามาผ่านช่องทางสาขาของธนาคารทิสโก้ จำกัด (มหาชน)  และ Contact Center เป็นจำนวนมาก
ทั้งนี้จากการโรดโชว์เพื่อแนะนำกองทุนให้กับนักลงทุนในองค์กรต่าง ๆ  ก็ได้รับตอบรับที่ดีเช่นกัน  โดยนักลงทุนต่างให้ความสนใจกองทุนดังกล่าว เนื่องจากเป็นกองทุนที่จะลงทุนในภูมิภาคละติน อเมริกา ซึ่งเป็นตลาดเกิดใหม่ โดยมีความโดดเด่นทั้งในแง่พื้นฐานเศรษฐกิจ เป็นแหล่งทรัพยากรธรรมชาติที่สำคัญของโลก ที่สำคัญมูลค่าของตลาดหุ้นละติน อเมริกายังไม่สูงมาก  ประกอบกับตัวเลขผลตอบแทน MSCI  EM Latin America Index  เมื่อสิ้นปี 2552 ยังอยู่ในระดับที่สูงที่สุดในโลก   จึงเป็นจุดดึงดูดและเหมาะที่จะเข้าไปลงทุน สำหรับผู้ที่ชอบและต้องการกระจายพอร์ตการลงทุนไปยังหุ้นในต่างประเทศ
นอกจากนี้ความน่าสนใจของการเข้าไปลงทุนในภูมิภาคละติน อเมริกา ยังได้รับปัจจัยหนุนจากการที่บราซิลได้รับคัดเลือกให้เป็นเจ้าภาพจัดแข่งขันฟุตบอลโลก ในปี ค.ศ. 2014 และกีฬาโอลิมปิก ในปี ค.ศ. 2016 ซึ่งจะทำให้เกิดการลงทุนเพิ่มขึ้นเป็นอย่างมากเพื่อเตรียมความพร้อมในการเป็นเจ้าภาพ ไม่ว่าจะเป็นการลงทุนทางด้านระบบสาธารณูปโภค ระบบการคมนาคม รวมถึงการปรับปรุงภูมิทัศน์ของประเทศ ซึ่งจะทำให้เกิดการจ้างงานและการบริโภคที่เพิ่มขึ้นอย่างมีนัยสำคัญต่อการขยายตัวของเศรษฐกิจ และเป็นผลบวกต่อการลงทุนอีกด้วย
“ตั้งแต่เปิดขายกองทุนทิสโก้ ละติน อเมริกา ถือว่าได้รับการตอบรับค่อนข้างดี เพราะภาวะหุ้นไทยตอนนี้ยังค่อนข้างมีความผันผวน ทำให้นักลงทุนอยากกระจายการลงทุนไปยังตลาดอื่นบ้าง โดยส่วนใหญ่เสียงตอบรับจะชอบที่กองทุนมีสภาพคล่องสูง สามารถซื้อขายได้ทุกวันทำการ  ประกอบกับประเทศที่เราเลือกไปลงทุน ซึ่งมีอยู่ 5 ประเทศ ได้แก่ บราซิล  ชิลี เม็กซิโก โคลอมเบีย และเปรู  ล้วนมีความโดดเด่นและน่าสนใจลงทุนเป็นอย่างมาก โดยเฉพาะประเทศบราซิล ซึ่งเราได้ให้น้ำหนักในการลงทุนมากที่สุดจากการได้รับเลือกให้เป็นเจ้าภาพฟุตบอลโลกและกีฬาโอลิมปิก  อย่างไรก็ตามจากความแข็งแกร่งทางด้านเศรษฐกิจของภูมิภาคละติน อเมริกา ซึ่งจะได้รับแรงหนุนจากการฟื้นตัวของเศรษฐกิจโลกในเร็ว ๆ นี้ ทำให้เราเชื่อมั่นว่าการลงทุนในภูมิภาคดังกล่าว นับเป็นทางเลือกที่น่าสนใจสำหรับผู้ที่ต้องการกระจายพอร์ตการลงทุนไปยังต่างประเทศได้เป็นอย่างดี”
อนึ่ง “กองทุนเปิด ทิสโก้ ละติน อเมริกา  (TISCO Latin America Fund : TISCOLAF )”  เปิดขายครั้งแรก (ไอพีโอ) ระหว่างวันที่ 24 มีนาคม - 2 เมษายน 2553 และคาดว่าจะเปิดขายอีกครั้งในวันที่ 16 เมษายน 2553 นี้ ที่สาขาธนาคารทิสโก้ ทุกสาขา  ลงทุนขั้นต่ำ 20,000 บาท  โดยนโยบายจะลงทุนในหน่วยลงทุนของกองทุน  Lyxor ETF MSCI EM Latin America (กองทุนหลัก) ซึ่งเป็นกองทุนรวมอีทีเอฟ (Exchange Traded Fund)  ที่จดทะเบียนซื้อขายในตลาดหลักทรัพย์สิงคโปร์ มีนโยบายการลงทุนในตราสารแห่งทุนเพื่อให้ได้รับผลตอบแทนใกล้เคียงกับผลตอบแทนของดัชนี MSCI EM Latin America บริหารและจัดการโดย Lyxor International Asset Management